google/wiki40b huggingface dataset:
Operasjon Mardonius

I filmen om Max Manus

I filmen Max Manus var Operasjon Mardonius én av aksjonene som ble gjenskapt. I filmen ble derimot Halvor Haddeland byttet ut med Edvard Tallaksen, mens Einar Riis Johansen ble byttet ut med Lars-Emil Erichsen.
Eliot Vassamillet

Bakgrunn

Vassamillet er oppvokst i byen Mons og er elev ved den videregående skolen Collège Saint-Stanislas i samme by. Vinteren 2018 ble han kjent i Belgia, da han deltok i den syvende sesongen av The Voice Belgique. I talentkonkurransen fikk han plass i teamet til den franske sangeren Slimane. Eliot ble slått ut av konkurransen i ellevte program i mars 2018.
I januar 2019 offentliggjorde den vallonsk-belgiske kringkasteren RTBF at Eliot skulle representere Belgia i Eurovision Song Contest i Tel Aviv i mai 2019. Han fremførte «Wake Up», skrevet av Pierre Demoulin, frontfigur i den belgiske gruppen Roscoe og medskribent for låten «City Lights» med Blanche, Belgias Eurovision-bidrag i 2017. Eliot ble imidlertid slått ut i sin semifinale tirsdag 14. mai 2019.
Ruseløkkabunkeren

Ruseløkkabunkeren ved Ruseløkka skole ble etablert av den tyske okkupasjonsmakten under andre verdenskrig. Etter krigen overtok Forsvarets overkommando og E-tjenesten denne bunkeren.  
«Operasjon Muldvarp», som ble etablert i 1950, hadde plassert lydbånddopptakere i Ruseløkkabunkeren hovedsakelig for å avlytte forbindelsen til kommunistisk virksomhet. Et eksempel er avlyttingen av kommunistenes landskonferanse i Folkets Hus i 1951. Blant annet ble de sovjetiske skipsfartskontorene Sovfrakt og Morflot avlyttet, noe som gjorde E-tjenesten i stand til å verve eller plassere etterretningsagenter om bord på skip.
Det ble drevet telefonovervåking i Norge herfra frem til 1989, noe som ble nøye rapportert i Lund-rapporten. Tjenesten ble holdt hemmelig, og dens sjef i 40 år, Asbjørn Mathiesen, var blant dem bare sto oppført på hemmelige lønningslister.
Lerkendal borettslag

Lerkendal borettslag ble stiftet 30. januar 2002. Det består av 77 andeler fordelt på 21 hus. Husene er bygget på 50-tallet og ligger spredt i Klæbuveien, Hans Osnes veg, Moslings gate, P.A. Munchs gate og Gløshaugveien i Trondheim kommune. Flesteparten av husene i borettslaget er firemannsboliger. Firemannsboligene i Lerkendalsområdet er definert som antikvarisk bevaringsområde i kommunedelplan for Elgeseter.
Forretningsfører for borettslaget er OBOS.
Gaël Bigirimana

Karriere

Bigirimana ble signerte for Coventry Citys førstelag sommeren 2011 etter å ha tilbrakt ungdomsårene i klubben og deltatt på Coventry Citys fotballakademi. 8. august debuterte han i Football League Championship da laget tapte 1-0 mot Leicester City. Bigirimana spilte hele kampen.
12. mars 2012 vant Bigirimana prisen for årets nykommer i Football League Championship sesongen 2011-2012.
Den 6. juli 2012 kunne Sky Sports News melde at Bigirimana hadde bestått den medisinske testen og signert for Premier League-klubben Newcastle United. Newcastles hjemmeside bekreftet at Bigirimana hadde signert en femårskontrakt for en ukjent sum, antatt å være et sted mellom £ 500 000 og £ 1 000 000.
Han debuterte for klubben i et 1-0 tap borte i en vennskapskamp mot det tysk laget Chemnitzer FC da han ble byttet inn i det 66. minutt.
Paranimbus

Utseende

Middelsstore (7 - 12 millimeter), avlange, litt flate, matte, svarte gjødselbiller, dekkvingene kan ha lysere tegninger. Oversiden har spredte børster. Hodet er skovlformet, uten knøler eller groper, forkanten omtrent halvsirkelformet. Pronotum er avrundet, bakkanten rundet. Dekkvingene har en markert skulderbule og fine punktrader. For-leggen har tre tenner.

Levevis

Ingenting er kjent om biologien til denne slekten.

Utbredelse

Slekten er utbredt i Sør-Amerika rundt Andesfjellene: Ecuador, Peru, Bolivia, Argentina og Chile.
Demba Ba

Klubbkarriere

Etter å ha vært innom juniorlagene til Port Autonome du Havre, Frileuse, Montrouge, Lura og Watford, signerte Ba en ettårsavtale med den franske klubben Rouen, og nøt et suksessrikt år i Normandie. Mouscron vant kampen om Bas signatur i 2006, og etter en god start på karrieren i Belgia, hvor han scoret i sine tre første kamper, ble han skadet og var ute med skade mellom august 2006 og april 2007. Etter å ha kommet tilbake fra skade, fortsatte Ba der han hadde sluppet og scoret syv mål på ni kamper.

1899 Hoffenheim

29. august 2007, hentet Hoffenheim Ba til Tyskland for €3M. Ba gjorde en god førstesesong i Hoffenheim, og var en av bidragsyterne til at den nyopprykkede Bundesliga-klubben ledet ligaen da de tok juleferie.
I juli 2009 var Ba nære ved å signere for VfB Stuttgart, men han bestod ikke den medisinske testen og ble værende i Hoffenheim. I desember samme år, signerte Ba en ny kontrakt med Hoffenheim, som holdt ham til klubben til 2013.
Totalt scoret Ba 40 mål på 103 kamper for Hoffenheim.

West Ham United

I januar 2011 nektet Ba å dra på treningsleir med Hoffenheim fordi han ville til West Ham United. Hoffenheim annonserte at Ba ville bli straffet av klubben, mens Ba påstod at Hoffenheim hadde forsikret ham om at han kunne forlate klubben under de rådende forhold. I stedet var det Stoke City som var nærmest å signere Ba, men Ba bestod ikke den medisinske testen. Dermed ble West Ham United likevel Bas neste stoppested, og han signerte en treårsavtale med London-klubben 28. januar 2011.
West Ham rykket ned fra Premier League samme år, og dermed ble klausulen i Bas kontrakt aktivert. Han kunne forlate klubben vederlagsfritt.

Newcastle United

Ba hadde intet ønske om å bli med West Ham ned til Championship og signerte derfor for Newcastle United 17. juni 2011. Kontrakten hans varer frem til sommeren 2014, men hadde en klausel som sa at Ba kunne dra for et bud på 7.5 millioner pund.

Chelsea

Ba signerte for Chelsea fjerde januar for 7.5 millioner pund, og ble tildelt draktnummer 29.

Besiktas

Ba gikk i 2014 til tyrkiske Beşiktaş JK.

Landslagskarriere

Ba har 16 landskamper for Senegal, og har scoret fire mål. Han scoret i landslagsdebuten sin mot Tanzania i juni 2007.
Svein Urædd

Svein Urædd var et målblad som kom ut i tidsrommet 1868 - 1870. Bladet kom ut en gang i uken i Christiania. I 1871 startet bladet opp igjen under nytt navn; Andvake. Det stoppet utgivelse i juni det året. Mange av medarbeiderne kom til å arbeide videre i Fram – eit vikoblad for målmenne og bondevenne, som Olaus Fjørtoft ga ut 1871-73.
Yuan Shu

Yuan Shu (tradisjonell kinesisk: 袁術, forenklet kinesisk: 袁术, pinyin: Yuán Shù, født 155 i Shangshui i dagens Henan i Kina; død 199), også kalt Gonlu (公路) var en av de viktigste krigsherrene i senere del av det østlige Handynasti. Han kom til prominens etter keiserhoffets sammenbrudd i 189. Han var en yngre halvbror av Yuan Shao.
Etter He Jins død slo han ihjel evnukkene som var flyktet fra hovedstaden – han var keiserlig korpskommandant for den keiserlige tigergarde. Senere var han med i koalisjonen mot Dong Zhuo, som ble anført av Shao. Etter koalisjonens oppløsning kom det til konflikt mellom ham og Yuan Shao.
Yuan Shu flyktet etter gjentatte nederlag mot Cao Cao og Yuan Shao til Shouchun. Han erklærte seg i 195 til keiser av det kortlivede Cheng-dynastiet, i kraft av det keiserlige jadeseglet som han hadde mottatt fra Sun Ce. Denne erklæringen gjorde ham forhatt blant de øvrige krigsherrene. Hans ekstravagante levemåte og hyans hovmod førte til at mange av hans offiserer deserterte, også Sun Ce. Etter et knusende nederlag mot Cao Caos, Liu Beis og Lu Bus armeer forsøkte Yuan Shu å flykte nordover til Yuan Shao, men han ble syk og søde før han kunne nå frem til halvbroren.
Julian Draxler

Landslaget

26. mai 2012 fikk han sin første landskamp for Tyskland mot Sveits. 2. juni 2013 scoret han sitt første landslagsmål mot USA.
I 2014 vant Draxler VM i fotball 2014 med Tyskland. Da var han 20 år gammel. Han spilte til sammen 7 minutter i løpet av mesterskapet.
Han ble tatt ut i Tysklands EM-tropp til EM i Frankrike 2016.
Han ble tatt ut i Tysklands tropp til FIFA Confederations Cup 2017 i Russland.
Han ble tatt ut i Tysklands tropp til VM i fotball 2018 i Russland.
4 Sanger av Bob Dylan

4 Sanger av Bob Dylan er en EP med Ødeland Kvartal, utgitt i 1996.
Selagis

Utseende

Middelsstore, skinnende metallisk fargede praktbiller. Pronotum skinner gjerne i en annen farge enn dekkvingene. Disse har tydelige punktrader og er noe tilspisset bak.

Utbredelse

Slekten er utbredt i Australia.
John Basilone

Bakgrunn

Basilone ble født i barndomshjemmet som sjette barn av ti. Hans far, Salvatore Basilone, emigrerte fra Colle Sannita i provinsen Benevento i Italia i 1903 og sto seg ned i Raritan i New Jersey. Hans mor, Dora Bencivenga, ble født i 1889 og vokste opp i Manville, men hennes foreldre, Carlo og Catrina, kom også fra Benevento. Foreldrene møttes i kirken og gidtet seg tre år etter. John Basilone vokste opp i Raritan Town (nå Borough of Raritan) der han gikk på St. Bernard Parochial School. Etter middelskolen sluttet han skolegangen i en alder av 15 år, uten å begynne på High School.

US Marine Corps

Han meldte seg til Marinekorpset i juli 1940 i Baltimore. Han gikk rekruttskole ved Marine Corps Recruit Depot Parris Island, og fikk ytterligere trening ved Marine Corps Base Quantico ogd New River. Marinekorpset sendte hem til Guantánamo Bay på Cuba, og så til Guadalcanal i Salomonøyene.

Guadalcanal

Ved slaget om Guadalcanal var Basilone i 1. bataljon, 7. marine, 1. marinedivisjon. Han mottok Medal of Honor, den høyeste militære utmerkelsen i USA, etter å ha sammen med to andre klarte å nedkjempe et japansk regiment på omkring 3 000 soldater, ved heroisk å støtte og ha kommandoen over to maskingeværstillinger i 48 timer, inntil kun han og to skyttere var igjen. Han satt opp et ekstra maskingevær, reparerte ett annet maskingevær som han selv betjente, inntil forsterkninger kom. Han tok så å kjempet seg igjennom fiendens linjer og hentet ammunisjon til sine skyttere da de var nær ved å gå tomme.

Iwo Jima

Ved slaget om Iwo Jima var han i Charlie Company, 1. bataljon, 27. marineregiment, 5. marinedivisjon. 19. februar 1945, den første dagen av invasjonen, ledet han en maskingeværavdeling. Enheten hans lå fast under fiendtlig ild, da han alene angrep en japansk bunker og ødela den. Han kjempet seg så til Flystripe Nr. 1 hvor han guidet en amerikansk panservogn som sto fast i et fiendtlig minefelt, og var under tungt angrep av artilleri og bombekastere, til sikkerhet. Mens han beveget seg langs flystripen ble han drept av en fiendtlig bombekastergranat. For sin innsats på Iwo Jima fikk han post mortem utdelt Navy Cross, United States Marine Corps nest høyeste utmerkelse for mot.

Heder

I tillegg til de militære utmerkelsene ble Basilone hedret for sin innsats ved blant annet å få en amerikansk jager (USS Basilone (DD-824)), bygninger, en amerikansk fotballbane, flere gater og broer, oppkalt etter seg. Hvert år hedres han i hjembyen sin, og han har også blitt avbildet på USPS-frimerke i en serie med fire helter fra USMC.
John Basilone ligger begravet i Æresgravlunden i Arlington.
Norderstedt

Historie

Norderstedt ble opprettet da fire småbyer ble slått sammen 1. januar 1970. Disse byene var Friedrichsgabe og Garstedt, som begge hørte til distriktet Pinneberg, og byene Glashütte og Harksheide, som hørte til distriktet Stormarn. Den nye byen Norderstedt ble så en del av distriktet Segeberg.
Al-Musta'in

al-Musta'īn bi-llāh (arabisk: المستعين بالله، أحمد بن محمد, al-Mustaʿīn bi-ʾllāh Aḥmad b. Muḥammad, født 836; død 17. oktober 866), var den tolvte abbasidiske kalif (862–866).

Kalif

Abu l-Abbas Ahmad ibn Muhammad ibn al-Mu'tasim al-Musta'in ble i 862 innsatt av tyrkerne som etterfølger etter kalif al-Muntasir (861–862). Først var det nødvendig å slå ned noen uroligheter i Syria og avverge angrep fra bysantinerne (863). Al-Musta'in forsøkte også å demme opp for enkelte an sine tyrkiske militære leders innflytelse. Da det av den grunn kom til sammensvergelser og uroligheter blant de tyrkiske styrker, flyktet han i februar 865 med elvebåt fra Samarra til Bagdad, sammen med to tyrkiske ledere, Bugha al-Sharabi og Wasif. 
Moderate tyrkiske opposisjonelle sendte da avsted et parti med deres kapteiner for å be ham om å vendte tilbake. Men da al-Musta'in nektet å reise tilbake til Samarra, gjorde de opposisjonelle tyrkere al-Mu'tazz til sin nye kalif i Samarra. 
Dette utløste borgerkrig i Irak. Kalif al-Mu'tazz' bror, Abu Ahmad al-Muwaffaq, erobret da Bagdad med 50.000 tyrkere og 2.000 berbere, en beleiring som skulle vare hele resten av året 865. Al-Musta'in ble i og for seg støttet av tahiridene, men de var opptatt med å kjempe mot al-Hasan ibn Zaids opprør i Tabaristan og kunne ikke komme til unnsetning. Kampene bølget frem og tilbake. Men da al-Musta'ins egne tyrkiske styrker gikk over til fiendens leir, måtte han kapitulere og fratre den 11. januar 866.

Fratreden, død

Han fikk garantier om sin egen sikkerhet, og begav seg til forvisningsstedet som ble ham budt, det sørirakiske Wasit. Men løftet ble brutt, og al-Mutazz fikk ham myrdet den 17. oktober 866.
Borgerkrigen mellom al-Musta'in og al-Mu'tazz skulle bli den siste gang at de arabiske og iranske folkegrupper forsøkte å bryte den tyrkiske dominans over hæren og forvaltning i abbasideriket. Derfor ble da også al-Musta'in støttet for det meste i de iranske provinser og i Irak.
NÅ

NÅ eller Billedbladet NÅ var et norsk, illustrert ukeblad. Det ble grunnlagt i 1952 av den næringspolitiske opplysningsforeningen Libertas. Bladet kom først ut hver 14. dag og senere ukentlig. Billedbladet NÅ ble overtatt av Ernst G. Mortensens Forlag i 1984, solgt til A/S Bladkompaniet i 1993 og nedlagt i 1995. Redaktører var blant annet Kjell Lynau (fra 1954 til 1983) og Gunne Hammarstrøm.
NÅ var opprinnelig et motsvar til arbeiderbevegelsens ukerevy Aktuell. I 1953 reklamerte det med a være «hele Norges billedblad hvor alle deler av landet er representert». Bladet gjorde også et poeng av å vise bilder av personene bak stemmene fra politikk og kringkasting. Bladet var særlig kjent for sitt aktualitetsstoff, sine fotoreportasjer og konservative, politiske holdninger. I tillegg til reportasjer fra Norge, presenterte bladet stoff om næringslivet, sport, forsvaret, kongelige og kjente personer, mote, bil, film og teater fra utlandet. Mot slutten av bladets eksistens, særlig etter at Libertas solgte seg ut, utviklet det seg til å bli en konkurrent til Se og Hør, og altså nedlagt i 1995.
I 1998 ble billedarkivet til Billedbladet NÅ med fotografier fra 1953 til 1988 gitt som gave fra NTB til Riksarkivet. Gaven bestod av et organisert, kronologisk arkiv med negativer og kontaktkopiark i rundt 14 000 konvolutter. Mange anerkjente fotografer er representert i arkivet, og selv bilder som aldri ble brukt i bladet, er med. Papirutgaven er digitalisert og åpent tilgjengelig hos Nasjonalbiblioteket.
Kongstindan

Kongstindan er ei fjellrekke i Vågan kommune i Lofoten. Den ligger like nordvest for Svolvær, mellom Nøkkvatnan i nord og Kongsvatnan i sør. Største høyde er tinden Løva på 640 meter over havet, mens Store Kongstinden er på 552 moh.
I østhellinga av fjellet, ned mot Svolværvatnet, ligger Kongstinden Alpinsenter (315 høydemeter).
Den belgiske revolusjonen

Den belgiske revolusjonen var en konflikt i Det forente nederlandske kongedømme som begynte med et opprør i Brussel i 1830 og som etter hvert ledet frem til etableringen av et uavhengig, katolsk og nøytralt Belgia. Wilhelm I av Nederland nektet først å akseptere Belgia som en uavhengig stat, men måtte til sist bøye seg under presset fra en fredskonferanse i London i 1839.
Nederland kom seg fri fra fransk okkupasjon i 1813. I den britisk-nederlandske avtalen av 1814 ble navnene «United Provinces of the Netherlands» og «United Netherlands» benyttet. Wienerkongressen bestemte at det skulle etableres et kongedømme for Huset Oranien-Nassau hvor en knyttet sammen det protestantiske De forente Nederlandene med det katolske De østerrikske Nederlandene. Hensikten med den nye statsdannelsen var å danne en sterk bufferstat nord for Frankrike. Typisk for det diplomatiske spillet på Wienerkongressen var et første forslag hvor Russland skulle overta De østerrikske Nederlandene som belønning for sin utholdende kamp mot Napoleon. Storbritannia insisterte imidlertid på å beholde Ceylon og Kappkolonien som landet hadde erobret mens De forente Nederlandene hadde vært okkupert av Napoleon, det nye nederlandske kongedømmet ble derfor kompensert med de sørlige provinsene.
Lübeckbukta

Lübeckbukta (tysk: Lübecker Bucht) er en bukt sørvest i Østersjøen ved kysten av Tyskland og delstatene Mecklenburg-Vorpommern og Schleswig-Holstein. Bukta danner den sørvestlige delen av Mecklenburgbukta.
Den største byen ved bukta er Lübeck med bykommunen Travemünde, som ligger ved munningen av elva Trave. Elbe-Lübeck-kanalen knytter Østersjøen og Elben sammen.
De største øya i Lübeckbukta er Fehmarn.
Norsk Fjellmuseum

Norsk Fjellmuseum er et museum som ligger i Lom sentrum, og har utstillinger knyttet til den norske fjellheimen og om samspillet mellom menneske og natur.
Utstillingen Over isen - funn frå isen viser brearkeologiske funn fra Reinheimen og Breheimen nasjonalparker. Norsk Fjellmuseum er autorisert nasjonalparksenter for Jotunheimen og Reinheimen nasjonalparker, og gir besøkende informasjon og utstillinger om nasjonalparkene.
Fjellmuseet ble etablert i 1994 etter initiativ av inspektør i DNT, Claus Helberg. Daglig leder er Mai Bakken.
Cornerteateret

Cornerteateret er et teaterhus i Bergen som ble offisielt åpnet 7. september 2013. Det ble etablert som produksjons- og visningshus for det frie scenekunstfeltet, og et kreativt scenehus for barn og unge.
Cornerteateret driftes av selskapet Teaterdrift Bergen AS, som eies av Vestlandske Teatersenter (51 %) og ProScen (49 %). Per 2018 holder Vestlandske Teatersenter og ProScen også selv til i bygningen. I tillegg har den frie figurteatergruppen Kompani13 benyttet Cornerteateret som sin faste scene i Bergen siden gruppen ble etablert i 2013.

Beliggenhet

Cornerteateret ligger i bydelen Møhlenpris i Bergen, og har i dag adresse Kong Christian Frederiks plass 4. Inntil en kommunal navneendring var nåværende Kong Christian Frederiks plass en del av Thormøhlens gate, nærmere bestemt adressene Thormøhlens gate 35-45.
Selve bygningen er en eldre trebygning som ble renovert i forbindelse med etableringen av teaterhuset. Bygningen eies av selskapet GC Rieber.
Etableringen av Cornerteateret var et prosjekt som ble presentert for kulturlivet første gang våren 2010.

«Culture for Cities and Regions» 2015

I 2015 var Bergen en av 70 utvalgte europeiske byer i EU-prosjektet «Culture for Cities and Regions». I den forbindelse inviterte Bergen kommune kulturlivets aktører til å søke om å bli byens representant - såkalt case study. Kommunen mottok 181 søknader, og valgte Cornerteateret som sin representant i prosjektet.
The Ronettes

The Ronettes var en amerikansk jentegruppe fra 1960-tallet som er mest kjent fordi sangene deres ble dels skrevet og produsert av Phil Spector. Gruppen bestod av Veronica Bennett (senere Ronnie Spector), hennes søster Estelle Bennett og deres kusine Nedra Talley. Deres mest kjente sanger er «Be My Baby», «Baby I Love You» og «Walking In The Rain». Etter et opphold på midten av 1960-tallet gjenopptok The Ronettes og Spector samarbeidet, uten å oppnå samme suksess som tidligere, musikksmaken hadde utviklet seg bort fra slike vokalgrupper. Gruppen ble oppløst i 1966.
Phil Spector og Veronica Bennett giftet seg i 1968, men da de ble skilt i 1973, innledet Ronnie Spector en solokarriere.
The Ronettes ble tatt opp i Vocal Group Hall of Fame i 2004 og ble tatt opp i Rock and Roll Hall of Fame 12. mars 2007.
Grønnegades kaserne

Grønnegades kaserne er en tidligere kaserne i Næstved som nå er kultursenter. Kasernen ble brukt av infanteri og rytteri i perioden 1799 til 1977.
Kasernen er oppført til Sjællandske Rytterregiment og har siden vært brukt av fra 1816 Sjællandske Lansenérregiment, fra 1842 4. Dragonregiment og fra 1923 Pansertroppernes Befalingsmandsskole.
Grønnegades kaserne ble fredet i 1945. Fredningen omfatter fem bygninger. Den eldste av bygningene er Det Gamle Ridehus fra 1799, 
oppført av arkitekt Andreas Kirkerup.
Neoplocaederus

Utseende

Middelsstore til store, slanke, lysbrune til svarte trebukker. Antennene er lengre enn kroppen hos hannene, omtrent så lange som kroppen hos hunnene, særlig de innerste leddene er vanligvis kraftige og noe fortykkede. Pronotum er tydelig smalere enn dekkvingene, gjerne noe knudrete eller tverr-rynket. Dekkvingene er lett tilsmalnende bakover. Beina er forholdsvis lange.

Utbredelse

De fleste artene lever i Afrika, men slekten forekommer også spredt i Asia.
Bordtennis under Stillehavslekene 2007

Bordtennis under Stillehavslekene  2007. Bordtennis var en av flere sporter som var med i de trettende stillehavslekene som ble arrangert i Apia på Samoa i perioden 25. august til 8. september 2007. Det var trettende gangen som bordtennis var med på programmet under stillehavslekene. Det var sju turneringer, single, double og lagkonkurranser for både kvinner og menn og en mixeddoubleturnering. Ny-Caledonia ble beste nasjon med fire gullmedaljer foran Vanuatu med to.
Madecacesta

Utseende

En ganske stor (ca. 32 millimeter), avlang, mørkt blålig metallisk praktbille med oransje tegninger. Pronotum har oransje bakhjørner, hver dekkvinge har en oransje flekk ved roten og tre par flekker lenger bak. Hodet er rundet, forholdsvis lite. Dekkvingene har fine, regelmessige punktrader. Undersiden er ensfarget mørkblå.

Levevis

De voksne billene besøker gjerne blomster.

Utbredelse

Slekten er utbredt i Afrika.
Grunnkretser i Askøy kommune

Grunnkretser i Askøy kommune er delområder og grunnkretser som seksjonerer Askøy kommune, Hordaland, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Vierkirchen (Oberlausitz)

Historie

Kommunen Vierkirchen ble opprettet den 1. januar 1994 gjennom en sammenslåing av de tre tidligere kommunene Arnsdorf-Hilbersdorf, Buchholz og Melaune. Områdets fire kirker var avgjørende for navnevalget.
I Arnsdorf har det i en generasjon eksistert en bedrift som utvinner granitt. Derifra ble blant annet råmaterialet hentet for byggingen av Olympiastadion i Berlin, kongresshallen i Nürnberg og bygningen som huset ledelsen for COMECON i Moskva.
For 80 millioner år siden inntraff det en forkastning i den platetektoniske fordypningen som er så typisk for Lausitz. Gjennom en nedsenkning på rundt 100 meter, oppstod den idag knapt 80 meter dype ovale innsjøen nedenfor fordypningen ved Heideberg.
Unxiini

Utseende

Middelsstore, slanke, gjerne nokså fargerike trebukker. Grunnfargen er rødlig, men de kan ha tegninger i kontrasterende farger.

Utbredelse

Gruppen er utbredt i den sørlige delen av Sør-Amerika.
Kuldeport

En kuldeport er en automatisk port plassert i en eller begge ender av en tunnel. Portens hensikt er å holde kulden ute om vinteren for å unngå isdannelse i fjellveggene, noe som kan føre til at fjell sprenges løs inne i tunnelen. Kuldeporter finnes vanligvis i lavttrafikkerte tunneler som et rimeligere alternativ til full frostsikring. Portene åpnes automatisk når en bil nærmer seg og holdes ellers lukket, unntatt på sommeren når klimaet er mildere enn på vinteren. I Norge brukes kuldeporter hovedsakelig på lengre tunneler i Nord-Norge, og på enkelte fjelloverganger, der årsdøgntrafikken er lav og full sikring overflødig.
Trond Halstein Moe

Familie

Han er sønn av sangerinnen Anna Marie Lyngstad Moe, og bror av sangeren Knut Jørgen Moe og harpisten Anna Elisabeth Moe.

Utdannelse

Moe er utdannet ved Universitetet i Trondheim og Norges musikkhøgskole, og debuterte i en rolle i La Traviata i 1982.

Radio og TV

Trond Halstein Moe har også opptrådt en rekke ganger i radio og på TV. Han har holdt egne radiokonserter og medvirket i store TV-produksjoner av blant annet Edvard Griegs og Ragnar Söderlinds opera Olav Tryggvason, Gioacchino Rossinis opera Barberen i Sevilla, Richard Strauss' operette Der Rosenkavalier og Antonio Bibalo's opera Macbeth.